b'\n_START_ARTICLE_\nJohn Kenneth Galbraith\n_START_SECTION_\nBiografia\n_START_PARAGRAPH_\nGalbraith nasqu\xc3\xa9 a Iona Station, a l\'estat d\'Ont\xc3\xa0rio (Canad\xc3\xa0). Es gradu\xc3\xa0 al "Ontario Agricultural College", avui en dia Universitat de Guelph i posteriorment realitz\xc3\xa0 un m\xc3\xa0ster i un doctorat a la Universitat de Calif\xc3\xb2rnia a Berkeley._NEWLINE_Durant la Segona Guerra Mundial, Galbraith treball\xc3\xa0 a l\'"Oficina d\'Administraci\xc3\xb3 de Preus". Acabada la guerra se li encoman\xc3\xa0 un estudi sobre els bombardejos estrat\xc3\xa8gics dels EUA i els seus aliats i conclogu\xc3\xa9 que els bombardejos no escur\xc3\xa7aren la guerra ans al contrari (la qual cosa li cost\xc3\xa0 enemistats amb alguns alts c\xc3\xa0rrecs de l\'administraci\xc3\xb3). Posteriorment, esdevingu\xc3\xa9 conseller de les administracions de postguerra a Alemanya i al Jap\xc3\xb3. _NEWLINE_En 1949, Galbraith fou nomenat professor d\'economia a la Universitat Harvard. Fou tamb\xc3\xa9 editor de la revista Fortune._NEWLINE_Amic del President dels EUA John F. Kennedy fou nomenat per Kennedy Ambaixador dels EUA a l\'\xc3\x8dndia del 1961 al 1963. All\xc3\xa0 intent\xc3\xa0 ajudar el govern indi a desenvolupar la seva economia. Durant la seva estada, ajud\xc3\xa0 tamb\xc3\xa9 un dels primers departaments de ci\xc3\xa8ncia inform\xc3\xa0tica al "Indian Institute of Technology" a Kanpur (Uttar Pradesh)._NEWLINE_El seu fill, James K. Galbraith, \xc3\xa9s tamb\xc3\xa9 un destacat economista.'